CELEX: 32015R0308
Language: ro
Date: 2015-02-26 00:00:00
Title: Regulamentul de punere în aplicare (UE) 2015/308 al Comisiei din 26 februarie 2015 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active Z,Z,Z,Z-7,13,16,19-izobutirat de docosatetraen-1-il  Text cu relevanță pentru SEE

27.2.2015   
            
            
               RO
            
            
               Jurnalul Oficial al Uniunii Europene
            
            
               L 56/9
            
         REGULAMENTUL DE PUNERE ÎN APLICARE (UE) 2015/308 AL COMISIEI
   din 26 februarie 2015
   de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active Z,Z,Z,Z-7,13,16,19-izobutirat de docosatetraen-1-il
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 13 alineatul (2) litera (c),
   întrucât:
   
               (1)
            
            
               Substanța activă Z,Z,Z,Z-7,13,16,19-izobutirat de docosatetraen-1-il a fost inclusă în anexa I la Directiva 91/414/CEE a Consiliului (2) prin Directiva 2008/127/CE a Comisiei (3) în conformitate cu procedura prevăzută la articolul 24b din Regulamentul (CE) nr. 2229/2004 al Comisiei (4). De la înlocuirea Directivei 91/414/CEE prin Regulamentul (CE) nr. 1107/2009, această substanță este considerată a fi autorizată în temeiul regulamentului respectiv și este menționată în partea A din anexa la Regulamentul de punere în aplicare (UE) nr. 540/2011 al Comisiei (5).
            
         
               (2)
            
            
               În conformitate cu articolul 25a din Regulamentul (CE) nr. 2229/2004, Autoritatea Europeană pentru Siguranța Alimentară, denumită în continuare „autoritatea”, a prezentat Comisiei, la 18 decembrie 2013, avizul său privind proiectul de raport de reexaminare pentru Z,Z,Z,Z-7,13,16,19-izobutirat de docosatetraen-1-il (6). Autoritatea a transmis notificatorului avizul său privind substanța activă Z,Z,Z,Z-7,13,16,19-izobutirat de docosatetraen-1-il.
            
         
               (3)
            
            
               Comisia a invitat notificatorul să prezinte comentarii privind proiectul de raport de reexaminare pentru Z,Z,Z,Z-7,13,16,19-izobutirat de docosatetraen-1-il. Proiectul de raport de reexaminare și avizul autorității au fost examinate de statele membre și de Comisie în cadrul Comitetului permanent pentru plante, animale, produse alimentare și hrană pentru animale și au fost finalizate la 12 decembrie 2014, sub forma raportului de reexaminare al Comisiei privind Z,Z,Z,Z-7,13,16,19-izobutirat de docosatetraen-1-il.
            
         
               (4)
            
            
               Se confirmă faptul că substanța activă Z,Z,Z,Z-7,13,16,19-izobutirat de docosatetraen-1-il trebuie considerată ca fiind autorizată în temeiul Regulamentului (CE) nr. 1107/2009.
            
         
               (5)
            
            
               În conformitate cu articolul 13 alineatul (2) din Regulamentul (CE) nr. 1107/2009 coroborat cu articolul 6 din respectivul regulament și ținând cont de cunoștințele științifice și tehnice actuale, este necesar să se modifice condițiile de autorizare a substanței active Z,Z,Z,Z-7,13,16,19-izobutirat de docosatetraen-1-il. În special, este necesar să fie solicitate informații de confirmare suplimentare.
            
         
               (6)
            
            
               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) nr. 540/2011
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 26 februarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 309, 24.11.2009, p. 1.
   
      (2)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
   
      (3)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).
   
      (4)  Regulamentul (CE) nr. 2229/2004 al Comisiei din 3 decembrie 2004 de stabilire a normelor suplimentare de punere în aplicare a etapei a patra a programului de lucru menționat la articolul 8 alineatul (2) din Directiva 91/414/CEE a Consiliului (JO L 379, 24.12.2004, p. 13).
   
      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active autorizate (JO L 153, 11.6.2011, p. 1).
   
      (6)  Conclusion on the peer review of the pesticide risk assessment of the active substance Z,Z,Z,Z-7,13,16,19-doco-satetraen-1-yl isobutyrate (Concluzia reexaminării inter pares a evaluării privind riscul utilizării ca pesticid a substanței active Z,Z,Z,Z-7,13,16,19-izobutirat de docosatetraen-1-il). EFSA Journal 2014; 12(2):3525. Document disponibil online la adresa: www.efsa.europa.eu/efsajournal.htm
   
      ANEXĂ
      În partea A din anexa la Regulamentul de punere în aplicare (UE) nr. 540/2011, rubrica 259 privind substanța activă Z,Z,Z,Z-7,13,16,19-izobutirat de docosatetraen-1-il se înlocuiește cu următorul text:
      
         
                     Număr
                  
                  
                     Denumire comună, numere de identificare
                  
                  
                     Denumire IUPAC
                  
                  
                     Puritate
                  
                  
                     Data autorizării
                  
                  
                     Expirarea autorizării
                  
                  
                     Dispoziții specifice
                  
               
                     „259
                  
                  
                     Z,Z,Z,Z-7,13,16,19-izobutirat de docosatetraen-1-il
                     Nr. CAS 135459-81-3
                     CIPAC: 973
                  
                  
                     Z,Z,Z,Z-7,13,16,19-izobutirat de docosatetraen-1-il
                  
                  
                     ≥ 90 %
                  
                  
                     1 septembrie 2009
                  
                  
                     31 august 2019
                  
                  
                     PARTEA A
                     Se pot autoriza doar utilizările ca atractant.
                     PARTEA B
                     Pentru punerea în aplicare a principiilor unitare prevăzute la articolul 29 alineatul (6) din Regulamentul (CE) nr. 1107/2009, se iau în considerare concluziile raportului de reexaminare cu privire la Z,Z,Z,Z-7,13,16,19-izobutirat de docosatetraen-1-il (SANCO/2650/2008), în special apendicele I și II, în forma lor finalizată în cadrul Comitetului permanent pentru plante, animale, produse alimentare și hrană pentru animale.
                     Condițiile de utilizare includ, după caz, măsuri de diminuare a riscurilor.
                     Notificatorul prezintă informații de confirmare privind:
                     
                                 1.
                              
                              
                                 specificațiile materialului tehnic, astfel cum a fost fabricat comercial, inclusiv informații privind impuritățile relevante;
                              
                           
                                 2.
                              
                              
                                 evaluarea riscului de expunere pentru operatori, muncitori și trecători;
                              
                           
                                 3.
                              
                              
                                 evoluția și comportamentul în mediu al substanței;
                              
                           
                                 4.
                              
                              
                                 evaluarea riscului de expunere pentru organismele nețintă.
                              
                           Notificatorul transmite Comisiei, statelor membre și autorității informațiile menționate la punctul 1 până la 30 iunie 2015, iar informațiile menționate la punctele 2, 3 și 4 până la 31 decembrie 2016.”